Diari Oficial de la Generalitat Valenciana


Sumari del DOGV 2371, del 21-10-1994 (1994/832794)

RESOLUCIÓ de 17 d'octubre de 1994, de la directora general de l'Institut Valencià d'Administració Pública, per la qual es convoca un curs sobre gestió de tresoreria i recaptació, per a funcionaris de l'administració local.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2371

Data del DOGV
:   21-10-1994

Secció del DOGV
:   ALTRES DISPOSICIONS

Número del document
:   1994/832794


Data del document
:   17-10-1994

Organisme emissor
:   Conselleria d'Administració Pública

Tipus de document
:   Resolució

RESOLUCIó de 17 d'octubre de 1994, de la directora general de l'Institut Valencià d'Administració Pública, per la qual es convoca un curs sobre gestió de tresoreria i recaptació, per a funcionaris de l'administració local. [94/7182]  
La importància que té en l'administració local l'organització, tant de la unitat de Tresoreria com la de Recaptació, fa necessari el perfeccionament i l'actualització en la gestió d'ambdues matèries.  
Amb aquesta finalitat es convoca un curs sobre: Gestió de Tresoreria i Recaptació.  
1. Contingut:  
I. Marc legal de la tresoreria.  
II. Planificació i gestió de la tresoreria.  
III. La Comptabilitat de Tresoreria. La seua incardinació en la nova comptabilitat local.  
IV. Marc competencial i legal de la recaptació.  
V. La recaptació en període voluntari.  
VI. El procediment de recaptació en període executiu.  
VII. Control i comptabilitat de la gestió recaptatòria.  
2. Destinataris: tresorers, interventors, secretaris-interventors i funcionaris dels grups A i B de l'administració local que realitzen funcions relacionades amb la tresoreria i la recaptació.  
3. Règim general:  
Durada: 25 hores.  
Lloc: Valencia.  
Dates: 21, 23, 28 i 30 de novembre.  
Horari: matins de 10.00 a 14.30. Vesprades de 16.30 a 18.30.  
Participants: 25 alumnes.  
Preu: els preus del curs són els que figuren en l'Ordre de 8 de gener de 1993, del conseller d'Administració Pública, per la qual s'estableixen els preus públics que ha de percebre l'IVAP (DOGV 03.02.93).  
Sol·licituds: les sol·licituds hauran d'adreçar-se a l'IVAP, carrer del Museu, 3, CP 46775, Valencia, FAX (96) 386 63 38, fins a 10 dies abans de l'inici del curs. En cadascuna d'elles es consignaran les dades personals, el lloc de treball, corporació, telèfon corresponent i les funcions que exerceix el funcionari.  
En la petició, haurà de constar-hi l'autorització de l'alcalde, regidor delegat o cap del servei corresponent. En el cas que hi haja més d'una petició d'una mateixa corporació, aquesta haurà de trametre a l'IVAP una relació prioritzada de les esmentades sol·licituds.  
La valoració d'aquest curs, als efectes del que preveu l'article 1.D de l'Ordre de 10 d'agost de 1994, per la qual es dicten normes sobre concursos de provisió de llocs reservats a funcionaris d'administració local, amb habilitació de caràcter nacional (BOE de 12.08.94), es determinarà quan siguen aprovats per l'INAP els criteris de reconeixement i valoració, i serà comunicada, en el seu moment, als interessats.  
D'igual manera es procedirà quan la Generalitat Valenciana determine els mèrits de valoració autonòmica.  
Valencia, 17 d'octubre de 1994.- La directora general de l'Institut Valencià d'Administració Pública: Juana Serna Masiá.